
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 359 

6 Αυγούστου 2014 


ΑΠΟΦΑΣΕΙΣ 


Αριθ. 12151/127085 

Καθορισμός για πρώτη φορά των ορίων αιγιαλού - πα¬ 
λαιού αιγιαλού και δημιουργία ζώνης παραλίας στην 
θέση «Αγριλίτσα», Βασιλικών, Δ.Ε. Αρτεμισίου, Δήμου 
Ιστιαίας - Αιδηψού, Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3, 4 και 5, του Ν.2971/2001 
( Φ.Ε.Κ 285/2001 τ.Α') «περί αιγιαλού και παραλίας και 
άλλες διατάξεις». 

2. Τις διατάξεις του άρθρου 113 του Ν. 3978/2011 (Α' 137) 
με το οποίο τροποποιήθηκε το άρθρο 5 του Ν. 2971/2001. 

3. Τις διατάξεις του Ν. 3200/55 “περί διοικητικής αποκε- 
ντρώσεως”, όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 192/ 
72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

4. Τις διατάξεις του Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (Φ.Ε.Κ 259 τ.Α'), 
όπως τροποποιήθηκε και ισχύει. 

5. Τις διατάξεις του Π.Δ. 284/88 «περί οργανισμού Υπ. 
Οικονομικών». 

6. Τις διατάξεις της παρ. 21 του άρθρου 46 του Ν.3220/ 
2004 (ΦΕΚ 15 τ.Α'/28-01-2004) «μέτρα αναπτυξιακής και 
κοινωνικής πολιτικής - αντικειμενοποίηση του φορολο¬ 
γικού ελέγχου και άλλες διατάξεις» δυνάμει των οποίων 
από 10-04-2004, αρμοδιότητες του Υπουργού Οικονο¬ 
μίας και Οικονομικών, οι οποίες ανήκαν ή είχαν μεταβι¬ 
βαστεί στους Νομάρχες μέχρι την έναρξη λειτουργίας 
των Νομαρχιακών Αυτοδιοικήσεων και αφορούν θέματα 
του Υπουργείου Οικονομίας και Οικονομικών, που εξαι¬ 
ρέθηκαν από την κατάργηση με τις διατάξεις της παρ. 
2 του άρθρου 39 του Ν. 2218/1994, περιέρχονται στους 
Γενικούς Γραμματείς Περιφερειών. 

7. Τις διατάξεις του Ν. 3852/2010 (Φ.Ε.Κ 87 τ.Α'/07-06-2010) 
περί “νέας αρχιτεκτονικής της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης” και ιδί¬ 
ως τις διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 του 
άρθρου 283. 


8. Το υπ’ αριθ. Δ6Α1022671 ΕΞ 2011/10-02-2011 έγγραφο 
του Υπ. Οικονομικών, σύμφωνα με το οποίο οι αρμοδιό¬ 
τητες του Υπουργού Οικονομικών, που περιήλθαν στους 
Γ ενικούς Γ ραμματείς των Περιφερειών (του Ν. 2503/1997, 
Α' 107), σύμφωνα με τις διατάξεις της παρ. 21 του άρ¬ 
θρου 46 του Ν.3220/2004 (Α'15) και καταγράφονται στην 
υπ’ αριθ. 1063649/790/Α0006/03-08-2004 απόφαση του 
Υπουργού Οικονομίας και Οικονομικών, ασκούνται από 
01/01/2011, από τους Γενικούς Γραμματείς των Αποκε¬ 
ντρωμένων Διοικήσεων, σύμφωνα με τις διατάξεις του 
άρθρου 280 του Ν. 3852/2010 (Α' 87). 

9. Τις διατάξεις του Π.Δ. 138/2010 (Φ.Ε.Κ 231/Α'/27-12-2010) 
«περί οργανισμού Αποκεντρωμένης Διοίκησης Θεσσαλίας 
- Στερεός Ελλάδας». 

10. Την από 23/06/2014 έκθεση (3ο πρακτικό) της κατά 
το άρθρο 3 του Ν. 2971/01 της αρμόδιας Επιτροπής κα¬ 
θορισμού των ορίων του αιγιαλού - παραλίας - παλαιού 
αιγιαλού, που καθόρισε για πρώτη φορά τα όρια αιγια- 
λού - παλαιού αιγιαλού και δημιουργία ζώνης παραλίας 
θέση «Αγριλίτσα», Βασιλικών, Δ.Ε. Αρτεμισίου, Δήμου 
Ιστιαίας - Αιδηψού, Ν. Εύβοιας, με ενδιαφερόμενη την 
Ελένη Χαρβαλιά. 

11. Το από Μάρτιο 2014, με κλίμακα 1:500 τοπογραφικό 
διάγραμμα, το οποίο συντάχθηκε από τον διπλωματούχο 
Τοπογράφο Μηχανικό Ιωάννη Χαρβαλιά και από την δι¬ 
πλωματούχο Αρχιτέκτονα Μηχανικό Ελένη Ευσταθίου - 
Σπανού, σε μία πινακίδα με αρ. οχ. 1, και το οποίο ελέγ¬ 
χθηκε για την ακρίβεια της αποτύπωσης την 07/04/2014 
από τον Δημήτριο Προκάκη, διπλωματούχο Αγρονόμο 
Τοπογράφο Μηχανικό ΠΕ/Δ1, υπάλληλο της Κτηματικής 
Υπηρεσίας Ν. Εύβοιας και θεωρήθηκε την 15/05/2014 από 
την Αθηνά Μπούρικα Αγρονόμο Τοπογράφο Μηχανικό, 
Προϊσταμένη της ίδιας Υπηρεσίας όπως ορίζουν οι δια¬ 
τάξεις του άρθρου 4 παρ. 2 του Ν.2971/01 και συνοδεύει 
την Έκθεση της προαναφερόμενης Επιτροπής. 

12. Το υπ’ αριθ. Φ.119/11/271102/Σ.333/30-01-2014 έγγρα¬ 
φο του Γ.Ε.ΕΘ.Α - Γ' Κλάδος/Γ2 -Τ.Ε.Υ., σύμφωνα με 
το οποίο από πλευράς αρμοδιοτήτων του, όπως αυτές 
απορρέουν από το άρθρο 17 του ν. 2971/2001, δεν έχει 
αντίρρηση για τη συνέχιση της διαδικασίας καθορισμού 
των ορίων αιγιαλού και δημιουργία ζώνης παραλίας 
στην εξεταζόμενη θέση. 

13. Το υπ’ αριθ. Φ121/οικ. 1624/26-06-2014 έγγραφο της 
Κτηματικής Υπηρεσίας Ν. Εύβοιας, με το οποίο ζητείται 
η έκδοση της απόφασης, αποφασίζουμε: 

Επικυρώνουμε την από 23/06/2014 έκθεση (3ο πρακτι¬ 
κό) της κατά το άρθρο 3 του Ν.2971/01 της αρμόδιας Επι¬ 
τροπής καθορισμού των ορίων του αιγιαλού - παραλίας 
- παλαιού αιγιαλού, που καθόρισε για πρώτη φορά τα 
όρια αιγιαλού - παλαιού αιγιαλού και δημιουργία ζώνης 
παραλίας θέση Αγριλίτσα», Βασιλικών, Δ.Ε. Αρτεμισίου, 
Δήμου Ιστιαίας - Αιδηψού, Ν. Εύβοιας, καθώς και το από 
Μάρτιο 2014, με κλίμακα 1:500 τοπογραφικό διάγραμμα, 
το οποίο συντάχθηκε από τον διπλωματούχο Τοπογρά¬ 
φο Μηχανικό Ιωάννη Χαρβαλιά και από την διπλωματού¬ 
χο Αρχιτέκτονα Μηχανικό Ελένη Ευσταθίου - Σπανού, 
σε μία (1) πινακίδα με αρ. σχ. 1, και το οποίο ελέγχθηκε 
για την ακρίβεια της αποτύπωσης την 07/04/2014 από 
τον Δημήτριο Προκάκη, διπλωματούχο Αγρονόμο Το¬ 
πογράφο Μηχανικό ΠΕ/Δ1, υπάλληλο της Κτηματικής 
Υπηρεσίας Ν. Εύβοιας και θεωρήθηκε την 15/05/2014 από 
την Αθηνά Μπούρικα Αγρονόμο Τοπογράφο Μηχανικό, 
Προϊσταμένη της ίδιας Υπηρεσίας, όπως ορίζουν οι δια¬ 
τάξεις του άρθρου 4 παρ. 2 του Ν. 2971/01 και συνοδεύει 
την Έκθεση της προαναφερόμενης Επιτροπής. 

Στο παραπάνω από Μάρτιο 2014 τοπογραφικό διά¬ 
γραμμα σε μία (1) πινακίδα, η αρμόδια Επιτροπή καθό¬ 
ρισε για πρώτη φορά: 

Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία 1, 2.6, 7, της οποίας οι 

κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (Ε.Γ.Σ.Α. '87). 

Την οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία Τ, 2',.6', 7', της οποίας 

οι κορυφές εξασφαλίζονται με συντεταγμένες εξαρτη¬ 
μένες από το κρατικό τριγωνομετρικό δίκτυο σε εγκάρ¬ 
σια Μερκατορική Προβολή στο Ελληνικό Γεωδαιτικό 
Σύστημα Αναφοράς 1987 (Ε.Γ.Σ.Α. '87). 

Η οριογραμμή παραλίας καθορίζεται, κατά τέτοιο τρό¬ 
πο ώστε να απέχει σταθερή απόσταση δέκα μέτρα (10 
μ.) από αυτήν του αιγιαλού, για να εξυπηρετηθούν οι 
σκοποί της παρ. 2 του άρθρου 1, της παρ. 3 του άρθρου 
2 και της παρ. 1 του άρθρου 7 του Ν.2971/01. 

Αποφαίνεται ότι δεν υπάρχει παλαιός αιγιαλός, όπως 
προέκυψε από την από έτους 2008 γεωλογική μελέτη 
του ΙΓΜΕ. 

Στη ζώνης παραλίας υπάρχουν κατασκευές (μάνδρες, 
περιφράξεις, κ.λπ.) που δεν εξαιρούνται από αυτήν. 

Η ισχύς της παρούσας αρχίζει με τη δημοσίευση στο 
Φύλλο Εφημερίδας της Κυβερνήσεως. 

Η παρούσα απόφαση μαζί με την έκθεση και το δι¬ 
άγραμμα που προαναφέραμε, να δημοσιευθούν στην 
Εφημερίδα της Κυβερνήσεως. 

Λάρισα, 31 Ιουλίου 2014 

Η Γ ενική Γ ραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 


ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ-ΠΑΡΑΛΙΑΣ 
ΚΑΙ ΠΑΛΑΙΟΥ ΑΙΓΙΑΛΟΥ 

3ο ΠΡΑΚΤΙΚΟ ΤΗΣ ΣΥΝΕΔΡΙΑΣΗΣ ΤΗΣ 23/06/2014 

Στη Χαλκίδα σήμερα 23-06-2014, ημέρα Δευτέρα, 

Η Επιτροπή καθορισμού ορίων αιγιαλού-παραλίας- 
παλαιού αιγιαλού, η σύνθεση της οποίας καθορίστηκε 
βάσει των διατάξεων του άρθρου 3 του Ν. 2971/2001 


«περί αιγιαλού-παραλίας και άλλες διατάξεις» και συ¬ 
γκροτήθηκε με την υπ’ αριθ. 24036/ 246400/09-12-2013 
απόφαση Γ. Γ. Αποκεντρωμένης Διοίκησης Θεσσαλίας 

- Στερεός Ελλάδας, όπως τροποποιήθηκε με την υπ’ 
αριθ. 1763/15380/28-01-2014 όμοια απόφαση, αποτελού- 
μενη από τους: 

1. Μπούρικα Αθηνά, διπλωματούχο αγρον.-τοπογράφο 
μηχανικό ΠΕ/Β2, Προϊσταμένη της Κτηματικής Υπηρεσί¬ 
ας Ν. Εύβοιας σαν Πρόεδρο. 

2. Προκάκη Δημήτριο, διπλωματούχο αγρον.-τοπογρά- 
φο μηχανικό ΠΕ/Δ2, υπάλληλο της Κτηματικής Υπηρε¬ 
σίας Ν. Εύβοιας σαν μέλος. 

3. Δανικά Σωτήρη, πλωτάρχη Λ.Σ., νόμιμο αναπληρωτή 
του Λιμενάρχη του Λ/Χ Αιδηψού, σαν αναπληρωματι¬ 
κό μέλος (κωλυομένου του τακτικού μέλους Κων/νου 
Φλουρή). 

4. Ζέρβα Νικόλαο, διπλωματούχο αρχιτέκτονα μηχα¬ 
νικό ΠΕ/Γ, Προϊστάμενο της Υπηρεσίας Δόμησης, του 
Δήμου Ιστιαίας - Αιδηψού, σαν μέλος. 

5. Δ/ντή ΠΕΧΩ Αποκεντρωμένης Διοίκησης Θεσσαλίας 

- Στ. Ελλάδας ή νόμιμο αναπλ/τή (αν και προσκλήθηκε 
νόμιμα δεν προσήλθε). 

Παρουσία και της γραμματέως της Επιτροπής Πουρνή 
Παναγιώτας εφοριακών ΠΕ/Δ2, υπαλλήλου της Κτημα¬ 
τικής Υπηρεσίας Ν. Εύβοιας. 

Συνήλθε στα γραφεία της Κτηματικής Υπηρεσίας Ν. 
Εύβοιας μετά από την υπ’ αριθ. Φ.93/οικ.6/17-06-2014 
πρόσκληση της Προέδρου της, για να γνωμοδοτήσει 
επί της υπόθεσης καθορισμού για πρώτη φορά των 
οριογραμμών αιγιαλού- παραλίας-παλαιού αιγιαλού 
στη θέση Αγριλίτσα, Βασιλικών, Δ.Ε. Αρτεμισίου, Δήμου 
Ιστιαίας-Αιδηψού, Ν. Εύβοιας, με ενδιαφερόμενη την κ. 
Ελένη Χαρβαλιά. 

Αφού διαπιστώθηκε απαρτία κατά τις διατάξεις του 
άρθρου 14 του Ν. 2690/99, η Πρόεδρος κηρύσσει την 
έναρξη της συνεδρίασης, αφού η υπόθεση θεωρείται 
επείγουσα, λόγω παρέλευσης της προθεσμίας της παρ. 
3 του άρθρου 5 του Ν. 2971/01, όπως κρίθηκε ως τέτοια 
και από τα υπόλοιπα μέλη της Επιτροπής: 

Η Επιτροπή αφού έλαβε υπόψη: 

1. Την από 15-11-2013 αίτηση του Ιωάννη Χαρβαλιά, 
με την οποία ζητά τη χάραξη του αιγιαλού - παραλίας 
στην ως άνω περιοχή και υποβάλλει χάρτη ΓΥΣ 1:5000 
προκειμένου να διαβιβαστεί στο ΓΕΕΘΑ. 

2. Τις διατάξεις του Ν.2971/01 (ΦΕΚ 285τ.Α7ΐ9-12-01) 
«περί αιγιαλού - παραλίας», όπως τροποποιήθηκε, συ¬ 
μπληρώθηκε και ισχύει καθώς και της υπ’ αριθ. 1089532πε/ 
8205πε/Β0010/20-04-05 κοινή υπουργική απόφαση 
Υπουργών Οικονομίας και Οικονομικών και ΠΕΧΩΔΕ 
«περί στοιχείων καθορισμού αιγιαλού και παραλίας». 

3. Τις διατάξεις του άρθρου 113 του Ν. 3978/2011 (ΦΕΚ 
137 τ.Α'/2011), με τις οποίες τροποποιήθηκε το άρθρο 
5 του Ν.2971/01. 

4. Το υπ’ αριθ. Φ121/2614/29-11-2013 έγγραφο Κτηματι¬ 
κής Υπηρεσίας Ν. Εύβοιας με το οποίο διαβιβάστηκε η 
υπόθεση προς το ΓΕΕΘΑ, κατ’ εφαρμογή της παραπάνω 
διάταξης. 

5. Το υπ’ αριθ. Φ.119/11/271102/Σ.333/30-01-2014 έγγραφο 
ΓΕΕΘΑ, με το οποίο γνωμοδότησε ότι δεν έχει αντίρ¬ 
ρηση για τη συνέχιση της διαδικασίας καθορισμού των 
ορίων αιγιαλού - παραλίας και τυχόν υπάρχοντος πα¬ 
λιού αιγιαλού στην υπόψη περιοχή. 

6. Το από Μάρτιο 2014 τοπογραφικό διάγραμμα, της 

υπό καθορισμό περιοχής, που υπεβλήθη μετά τη γνω¬ 
μοδότηση του ΓΕΕΘΑ, το οποίο συντάχθηκε από τον 
διπλωματούχο τοπογράφο μηχανικό Ιωάννη Χαρβαλιά 
και από την διπλωματούχο αρχιτέκτονα μηχανικό Ελένη 
Ευσταθίου - Σπανού, σε κλίμακα 1:500, σε μια (1) πινα¬ 
κίδα, με αρ. οχ. 1 και το οποίο ελέγχθηκε για την ακρί¬ 
βεια της αποτύπωσης την 07-04-2014 από τον Δημήτριο 
Προκάκη, διπλωματούχο αγρόν. - τοπογράφο μηχανικό 
ΠΕ/Δ1, υπάλληλο της Κτημ. Υπηρεσίας Ν. Εύβοιας και 
θεωρήθηκε την 15-05-2014 από την Αθηνά Μπούρικα, 
διπλωματούχο αγρόν. - τοπογράφο μηχανικό, Προϊστα- 
μένη της ίδιας Υπηρεσίας, όπως ορίζουν οι διατάξεις 
του άρθρου 4 παρ. 2 του Ν.2971/01. 

7. Την από επιτόπιο μετάβαση των μελών της Επι¬ 
τροπής κατά την 07-04-2014, μετά την υπ’ αριθ. Φ93/5/ 
02-04-2014 πρόσκληση της Προέδρου της σχηματισθεί- 
σα αντίληψη για το πλάτος της βρέχόμενης ζώνης της 
ξηράς και άλλα συναφή στοιχεία που προβλέπονται από 
το άρθρο 9 του Ν. 2971/2001 και ειδικότερα: 

α) τη γεωμορφολογία του εδάφους: 

Η περιοχή μελέτης βρίσκεται στο στο Β.Α. τμήμα του 
Ν. Εύβοιας και ανήκει διοικητικά στη Δ.Ε. Αρτεμισίου. 
Αποτελεί τμήμα της παραλίας «Ψαροπούλι», όρμου Βα¬ 
σιλικών, η οποία εκτείνεται σε συνολικό μήκος 3 χλμ. 
και οριοθετείται Βόρεια από τη λοφοσειρά Σπαλαθριάς, 
νότια από το λόφο Αχλάδες, δυτικά και νοτιοδυτικά από 
τους λόφους Παλαιόκαστρο και Τσούπρα ενώ ανατολικά 
βρέχεται από το Αιγαίο πέλαγος. Στην παραλία αυτή 
εκβάλουν δύο ρέματα ένα στη βόρεια πλευρά το «Μικρό 
Ρέμα και Μαύρο Ρέμα» και ένα στην κεντρική και νότια 
το «Βόθανος Ρέμα». 

ι. η μορφολογία της ακτής της εξεταζόμενης περιοχής 
συνίσταται από χαλαρά ιζήματα (άμμους χαλίκια και 
κροκάλες), κυματογενούς διεργασίας καθώς και προ¬ 
ερχόμενα από την τροφοδοσία χειμάρρων (Μικρό Ρ, 
Μαύρον Ρ. και Βόθανος Ρ.) που υφίστανται, όπως προα- 
ναφέρθηκε εκατέρωθεν της εξεταζόμενης περιοχής, με 
εύρος που κυμαίνεται στα 30,00μ. περίπου και υψόμετρα 
αυχένα που κυμαίνονται στα 2,80μ. περίπου. 

ιι. η μορφολογία της συνεχόμενης της ακτής περιοχής, 
είναι πεδινή με ομαλό ανάγλυφο με μικρή κλίση προς 
τη βάλασσα και καλύπτεται, όπως προκύπτει από το 
γεωλογικό χάρτη του ΙΓΜΕ (κλ. 1:50.000), από προσχω- 
σιγενείς αποθέσεις σε γεωμορφολογικά αναπτυγμένες 
και εξελιγμένες ομαλές ταπεινές περιοχές και υλικά 
ελουβιακού μανδύα λεπτομερούς κυρίως κοκκομετρικής 
σύνθεσης ενώ μεταξύ της παραλιακής ζώνης και της 
χέρσου παρατηρείται σειρά θινών που αναπτύσσονται 
παράλληλα με την ακτή σε σχετικά μεγάλο μήκος και 
εντοπίζονται μακριά από τις εκβολές των χειμάρρων 
και των ρεμάτων, δηλαδή σε θέσεις όπου η δράση του 
ανέμου υπερισχύει της δράσης των ρεμάτων. Τμήματα 
των θινών αυτών σήμερα έχουν καταστραφεί μερικώς ή 
ολικώς εξαιτίας της ανθρωπογενούς παρέμβασης για τη 
δημιουργία προσβάσεων καθώς και με την κατασκευή 
της παραλιακής οδού που είναι διανοιγμένη επάνω σ' 
αυτές. 

Η περιοχή μελέτης διέπεται από τις εκτός σχεδίου 
πολεοδομικές διατάξεις και είναι αραιά δομημένη με 
κατοικίες κυρίως παραθεριστικές. 

Οι κυρίαρχες χρήσεις γης της εξεταζόμενης περιοχής 
από πλευράς κάλυψης είναι αυτή της οικιστικής και 
των καλλιεργειών με κύρια απασχόληση του πληθυσμού 


πρωτίστως στον τριτογενή τομέα (αναψυχή-τουρισμός 
κ.λπ.) ενώ ακολουθεί ο πρωτογενής με περισσότερη 
ανάπτυξη της γεωργίας και της αλιείας. 

ιιι. το φυσικό όριο βλάστησης, το οποίο στο μεγα¬ 
λύτερο τμήμα έχει αποψιλωθεί λόγω των επεμβάσεων 
συνίσταται κυρίως από χαμηλή ποώδη φυσική βλάστη¬ 
ση (αγριόχορτα, κ.λπ.) ενώ υφίσταται και τεχνητή δεν- 
δρώδης βλάστηση από αρμυρίκια που έχουν φυτευτεί 
κατάντι και παράλληλα της παραλιακής οδού. 

β) το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ) τους ανέμους που προσβάλλουν την περιοχή με¬ 
λέτης, οι οποίοι είναι κυρίως οι Β., ΒΑ, Α. και Ν.Α. διεύ¬ 
θυνσης, με ετήσια συχνότητα, σύμφωνα με τα στοιχεία 
του Μ.Σ. Σκοπέλου της ΕΜΥ (στατιστικά ανεμολογικά 
στοιχεία ετών 1956-1991) 19,4%, 16,13%, 0,9% και 1,99% 
αντίστοιχα και ένταση έως 10 Βΐ. (για τη Β. δ/νση) ενώ 
σύμφωνα με τα στοιχεία του Μ.Σ. Σκύρου της ΕΜΥ (στα¬ 
τιστικά ανεμολογικά στοιχεία ετών 1955-1997) ετήσια 
συχνότητα 21,43%, 19,6%, 3,96% και 4,36% αντίστοιχα 
και ένταση έως 11 Βί. (για τη Β. και ΒΑ δ/νση). 

Τα παλιρροιακά δεδομένα που βασίζονται σε μα¬ 
κροχρόνιες παρατηρήσεις του παλιρροιακού σταθμού 
Σκιάθου (στατιστικά στοιχεία παλίρροιας περιόδου 1955- 
1987), πλησιέστερου στην εξεταζόμενη θέση εμφανίζουν 
μέσο εύρος παλίρροιας 0,07μ., μέγιστο εύρος 0,60μ., 
ελάχιστο εύρος Ο,ΟΙμ. και επάλλαξη 1,05μ. 

δ) η μορφολογία του πυθμένα στο μυχό του όρμου 
είναι αμμώδης. Βάθη μικρότερα των 5 μέτρων εκτείνο¬ 
νται μέχρι ΙΟΟμ. ανοιχτά τους, ανοιχτότερα δε τα βάθη 
αυξάνονται και η ισοβαθής των 50 μέτρων βρίσκεται 
μέχρι 7 δέκατα του μιλίου ανοιχτά τους, όπως προκύπτει 
και από το χάρτη της ΓΥΣ σε κλιμ. 1:50.000. 

Στη θαλάσσια περιοχή παρατηρείται ένα μόνιμο ρεύμα 
από βορρά προς νότο το οποίο διατηρείται τόσο κατά 
τη χειμερινή όσο και κατά τη θερινή περίοδο (στοιχεία 
από χάρτη επιφανειακών ρευμάτων Ελληνικών θαλασ¬ 
σών χειμερινής και θερινής περιόδου - ΠΛΟΗΓΟΣ ΥΕΝ). 

ε) τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους, που σε συνδυασμό με τα 
προαναφερθέντα στοιχεία της μορφολογίας του πυθμέ¬ 
να και των ανέμων που την επηρεάζουν να αναμένεται 
μεγάλη ένταση κυματικού πεδίου. 

στ) την μη ύπαρξη τεχνικών έργων στην περιοχή μελέ¬ 
της, πλην της παραλιακής οδού η οποία έχει διανοιχθεί 
εν μέρει επί της σειράς των αμμοθινών και η οποία έχει 
χαρακτηριστεί ως δημοτική με την υπ’ αριθ. 5234/07 
απόφαση Νομάρχη Εύβοιας. 

ζ) την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

η) το γεγονός ότι στην περιοχή δεν υφίσταται εθνικό 
κτηματολόγιο. 

θ) την μη ύπαρξη ευπαθών οικοσυστημάτων και προ- 
στατευόμενων περιοχών. 

ι) την μη ύπαρξη καταγεγραμμένων δημοσίων κτημά¬ 
των, αρμοδιότητας Υπ. Οικονομικών. 

8. Τα στοιχεία, που προβλέπονται από τις διατάξεις 
του άρθρου 5 παρ. 3 και του άρθρου 6 του Ν.2971/01 
για την ύπαρξη ή μη παλαιού αιγιαλού, που συνίστανται 
σε φυσικές ενδείξεις των συνεχόμενων του αιγιαλού 
εκτάσεων (όπως το αμμώδες, ελώδες ή βαλτώδες του 

εδάφους) για την οριοθέτηση των οποίων ώστε να συ- 
μπεριληφθούν στον παλαιό αιγιαλό απαιτείται έλεγχος 
αεροφωτογραφιών διαφόρων ετών, γεωλογικές μελέτες 
κ.λπ., και επειδή: 

ι. στην εξεταζόμενη περιοχή παρατηρήθηκαν από την 
επιτόπια αυτοψία μας υπολείμματα αμμοθινών στα ανά- 
ντι της παραλιακής οδού 

ιι. σύμφωνα με την υπ’ αριθ. 207/94 γνωμοδότηση του 
ΝΣΚ, που έγινε αποδεκτή από τον Υφυπουργό Οικονο¬ 
μικών, αμμώδεις εκτάσεις προκειμένου να χαρακτηρι- 
σθούν σαν παλιός αιγιαλός θα πρέπει να αποδεικνύεται 
ότι αυτές καλύπτονταν από τον κυμάτισμά σε πρότερο 
χρονικό διάστημα 

ιιι. το ΓΕΝ με τα έγγραφα με υπ’ αριθ. 544.5/445/1990/ 
17-07-1990, 544.5/649/90/29-11-1990, 544.5/484/92/07-08-1992, 
544.5/313/94/23-05-1994, 544.5/14/94/05-01-1995, 544.5/183/95/ 
04-04-1995 και 544.5/597/00/11-09-2000, δεν είχε συμφωνήσει 
για την έκδοση επικυρωτικής απόφασης σε παλαιότερες 
υποθέσεις, που περιλαμβάνουν και την εξεταζόμενη περι¬ 
οχή, αν δεν εξετάζετο το θέμα του παλαιού αιγιαλού από 
την Επιτροπή. 

Για υποβοήθηση του έργου της τότε Επιτροπής, είχε 
διαβιβάσει αεροφωτογραφίες φωτοληψίας ετών 1945, 
1960 και 1974 και επιπλέον είχε ζητήσει να εξασφαλισθεί 
εκσκαπτικό μηχάνημα (ϋΟΒ) για την μετάβαση εκπρο¬ 
σώπων του ΓΕΝ από κοινού με τα μέλη της Επιτροπής 
ώστε να διενεργηθεί δειγματοληπτική έρευνα εδάφους 
με επιτόπιες τομές, δεδομένου ότι εκτός της μετακίνη¬ 
σης της ακτογραμμής, το αμιγώς αμμώδες της περιοχής, 
τα χαμηλά υψόμετρα, το άγονο και ακαλλιέργητο της 
περιοχής σε προηγούμενα έτη, που λαμβάνονται υπό¬ 
ψη για τον καθορισμό του παλαιού αιγιαλού σημαντικό 
στοιχείο αποτελούν και τα ευρήματα που μαρτυρούν 
θαλάσσια προέλευση, που προκύπτουν από την ανάλυση 
των δειγμάτων του εδάφους. 

ιν. από την από Ιούλιο 2008 γεωλογική μελέτη των 
Χαρ. Γεωργίου, Δρ. Κ. Νικολακόπουλο και Δ. Μητρό- 
πουλο, γεωλόγους του ΙΓΜΕ, η εκπόνηση της οποίας 
ανατέθηκε από τον τέως Δήμο Αρτεμισίου για τον κα¬ 
θορισμό των οριογραμμών παλαιού αιγιαλού και πα¬ 
ραλίας στην περιοχή Ψαροπούλι και για τη σύνταξη 
της ελήφθηκαν υπόψη η κείμενη νομοθεσία Ν. 2971/01 
(άρθρα 1, 2, 5), αεροφωτογραφίες που αναφέρονται σε 
διαφορετικές χρονικές περιόδους (1945,1960,1982,1996, 
2003), ορθοφωτοχάρτες 1/5000 του Υπουργείου Γεωργί¬ 
ας, ιζηματολογική ανάλυση δειγμάτων που ελήφθησαν 
από εκσκαφές που πραγματοποιήθηκαν στην περιοχή, 
γεωλογικός χάρτης του ΙΓΜΕ κλιμ. 1:50.000 φύλλο «ΛΙ¬ 
ΜΝΗ», μετεωρολογικό στοιχεία, τεκτονική, γεωλογία και 
μορφολογία της περιοχής, που αποτελούν παράγοντες 
που συντελούν στη διαμόρφωση της παράκτιας ζώνης, 
προκύπτει ότι: 

- οι μεταβολές της στάθμης της θάλασσας που οφεί¬ 
λονται σε κλιματολογικές συνθήκες δεν επηρεάζουν 
άμεσα τη θέση του παλαιού αιγιαλού από το έτος 1884 
και μετά, διότι αυτή έλαβε τη σημερινή της θέση με 
μικρές αποκλίσεις πριν από 6.000 χρόνια 

- οι μακροχρόνιες ευστατικές κινήσεις, σύμφωνα με 
τον Ι_3πιόβοΙ< Ι<. (1995) έχουν σαν αποτέλεσμα την ανύ¬ 
ψωση της ευρύτερης περιοχής του κεντρικού Αιγαίου 
κατά τα τελευταία 6000 έτη, λόγω της τήξης των πα¬ 
γετώνων, με ταχύτητα περίπου 0,7 χιλιοστά ανά έτος. 
Επομένως κατά τα τελευταία 124 έτη (1884-2008) υπήρξε 


άνοδος της περιοχής κατά 8,7 εκατοστά περίπου, μέ¬ 
γεθος που προφανώς ελάχιστα επηρέασε τη θέση του 
παλαιού αιγιαλού λόγω ευστατισμού. 

- η τεκτονική δράση στην περιοχή είναι έντονη από 
το Μειόκαινο μέχρι σήμερα. Η ευρύτερη περιοχή λόγω 
των τεκτονικών κινήσεων βρίσκεται σε ένα καθεστώς 
ανόδου που πιστοποιείται από την ύπαρξη ποτάμιων 
αναβαθμίδων στο ρέμα Ασπροπόταμος, που εκβάλλει 
στην Ν.Α. άκρη του όρμου Ψαροπούλι (εκτός εξεταζόμε¬ 
νης περιοχής με την παρούσα). Οι ανοδικές αυτές κινή¬ 
σεις δεν φαίνεται να έχουν δράσει κατά το πρόσφατο 
παρελθόν, γεγονός που επιβεβαιώνεται από την απου¬ 
σία καταγραφής ενός μεγάλου σεισμικού γεγονότος 
σε ιστορικούς χρόνους που να συνδέεται με απότομη 
μεταβολή στις ακτές. 

- όσον αφορά την αλληλεπίδραση ξηράς-θάλασσας 
στην υπό μελέτη περιοχή, φαίνεται ότι αυτή δεν παίζει 
σπουδαίο ρόλο στην διαμόρφωση του παλαιού αιγια- 
λού. Η δράση του κυματισμού και των ρευμάτων στην 
περιοχή αν και έντονη εξ αιτίας των ισχυρών ανέμων 
στους οποίους είναι εκτεθειμένη η περιοχή με την συ- 
νεπακόλουθη διάβρωση των ακτών, φαίνεται ότι είναι 
σε ισορροπία με την ικανοποιητική προσφορά ιζημάτων 
από την ξηρά προς τη θάΧασσα. Ακόμη και στις εκβολές 
των χειμάρρων κατά μήκος των ακτών της περιοχής 
δεν παρατηρείται καμία σημαντική απόθεση ιζημάτων 
και δημιουργία προσχώσεων. 

- η εικόνα της μορφολογίας της περιοχής μελέτης, 
όπως προκύπτει από τις Α/Φ διαφόρων χρονολογικών 
περιόδων που μελετήθηκαν από το 1945 έως το 2003 
είναι σχεδόν αμετάβλητη (εκτός ελάχιστων τοπικών 
και μικρών διαφορών), γεγονός που δηλώνει ότι η γε- 
ωμορφολογική εικόνα της περιοχής μελέτης δεν έχει 
υποστεί μεταβολές από το 1884 μέχρι σήμερα πέραν 
των μεταβολών που οφείλονται στις ανθρώπινες παρεμ¬ 
βάσεις που έχουν γίνει κατά τα τελευταία 20-30 χρόνια 
και αφορούν κυρίως την ισοπέδωση θινών, παρεμβάσεις 
όμως που δεν έχουν επηρεάσει τη θέση και τη μορφή 
του αιγιαλού. 

- κατά συνέπεια ο παλαιός αιγιαλός από το έτος 1884 
και μετά παραμένει αμετάβλητος, βρίσκεται ελαφρώς 
προς τα κατάντι της γραμμής των θινών, και σε καμμία 
περίπτωση δεν μπορεί να βρίσκεται προς τα ανάντι 
αυτών, διότι τότε η διάβρωση θα τις είχε καταστρέψει 
και δε θα μπορούσαν να εντοπισθούν σήμερα. Εξάλλου 
από την ιζηματογενή και χημική ανάλυση των δειγμάτων 
που ελήφθησαν κατά την εκσκαφή σε χαρακτηριστικές 
θέσεις εντός του προτεινόμενου από το ΓΕΝ παλαιού 
αιγιαλού, προκύπτει ότι σε όλη την περιοχή «Ψαροπού¬ 
λι» κυριαρχούν οι πολύ καλά ταξινομημένοι χονδρό¬ 
κοκκοι και μεσόκοκκοι άμμοι που παρουσιάζουν παρό¬ 
μοια ποιοτική και ποσοτική σύσταση και συνίστανται 
από λιθοκλάστες σε ποσοστό 60%, προερχόμενοι από 
θραύσματα οφιολιθικών, ανθρακικών, κερατολιθικών και 
χαλαζιακών πετρωμάτων που εμφανίζονται στην ευρύ¬ 
τερη περιοχή μελέτης, κρυσταλλοκλάστες σε ποσοστό 
35% από κρυσταλλικά θραύσματα χαλαζία, αστρίους, 
μαρμαρυγία και βαρέα ορυκτά και άλλα συστατικά σε 
ποσοστό μικρότερο του 5% που περιλαμβάνει φυτικές 
ίνες λιθικά συσσωματώματα, βαρέα και μεταλλικά ορυ¬ 
κτά με χαρακτηριστική την πλήρη απουσία κελυφών ή 
θραυσμάτων αυτών θαλάσσιας προέλευσης. Η μικρή 
παρουσία ιόντων χλωρίου που πιστοποιήθηκε κατά την 

χημική ανάλυση του ύδατος, που ελήφθη από τις εκσκα¬ 
φές που συνάντησαν τον υδροφόρο ορίζοντα, σημαίνει 
ότι ο υδροφόρος ορίζοντας της περιοχής έχει υψηλή 
υδροστατική πίεση και δεν επιτρέπει την είσοδο και 
την ανάμιξη θαλασσινού νερού. 

Η Επιτροπή θεωρεί ότι οι αμμώδεις θίνες, το όριο των 
οποίων έχει περαστεί στο παρόν διάγραμμα από Α/Φ 
του 1960, είναι αιολικής προέλευσης και έχουν σχηματι- 
σθεί με τη μεταφορά της άμμου με τη δράση των πολύ 
ισχυρών ανέμων από την εναέρια παραλία προς τα 
ανάντι, η οποία καλύπτει και επικάθεται στα υποκείμενα 
στρώματα, δεδομένων δε όλων των άλλων στοιχείων 
που παραθέτονται στην προαναφερόμενη Έκθεση του 
ΙΓΜΕ δεν είναι δυνατόν να υποστηριχθεί και να αποδει- 
χθεί με γεωλογικά, γεωφυσικά ή ωκεανογραφικά στοι¬ 
χεία ότι υφίσταται παλαιός αιγιαλός στην εξεταζόμενη 
περιοχή, εφόσον από κανένα στοιχείο δεν προκύπτει 
ότι η θάλασσα κατά το παρελθόν και τουλάχιστον από 
το έτος 1884, κάλυπτε έστω και περιοδικά την περιοχή. 

Επομένως καθορίζει οριογραμμή αιγιαλού σχεδόν στο 
προς τη θάλασσα όριο της παραλιακής οδού, που συμπί¬ 
πτει με το όριο της φυτοκάλυψης, όπως παρατηρήθηκε 
στις Α/Φ φωτοληψίας 1945 και 1960 (προς τα ανάντι της 
προτεινόμενης από το ΙΓΜΕ οριογραμμής) και εσώτερον 
αυτής προς τη χέρσο στα σημεία που η παραλιακή οδός 
παρουσίαζε υποσκαφές από τη δράση του κυματισμού. 

9. Την υπ’ αριθ. 19637/πε/18-01-1985 (ΦΕΚ 82 τ.Δ'/08-03-1985) 
απόφαση Νομάρχη Εύβοιας, με την οποία επικυρώθηκαν 
τα όρια αιγιαλού-παραλίας στη θέση οικισμός Ψαροπούλι, 
Βασιλικών, Ν. Εύβοιας, σε παρακείμενη προς βορρά περιοχή 
της εξεταζόμενης καθώς και το διάγραμμα που τη συνοδεύ¬ 
ει βάσει του οποίου έγινε η απαιτούμενη συναρμογή των 
κορυφών αιγιαλού-παραλίας (1-Τ). 

10. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 1 
(παρ. 2), 2 (παρ. 3) και 7 του Ν. 2971/01 και συνεκτιμώντας 
τα δεδομένα, ότι δηλαδή: 

- πρόκειται για περιοχή που λόγω της γεωγραφικής 
της θέσης και μορφολογίας παρουσιάζει χαρακτήρα 
παραλιακό, τουριστικό και παραθεριστικό 

- διέπεται από τις πολεοδομικές διατάξεις της εκτός 
σχεδίου και υφίσταται παραλιακή οδός χαρακτηρισμένη 
ως δημοτική, όπως προαναφέρθηκε, μέσου πλάτους 7μ., 
που έχει διανοιχθεί κατά τμήμα εντός αιγιαλού, εμφανίζο¬ 
ντας για το λόγο αυτό υποσκαφές και ενδεχόμενους κιν¬ 
δύνους για την ασφάλεια των διερχομένων τροχοφόρων 


προτείνει τη δημιουργία ζώνης παραλίας, πλάτους 10μ., 
που θεωρείται απαραίτητη για την επικοινωνία ξηρός και 
θάλασσας καθώς και για την εξυπηρέτηση άλλων κοινω¬ 
φελών σκοπών (έργα υποδομής και ανάπλασης). 

Ύστερα από τα παραπάνω η Επιτροπή 

ΑΠΟΦΑΣΙΖΕΙ 

1) Καθορίζει για πρώτη φορά επί του παραπάνω από 
Μαρτίου 2014 τοπογραφικού διαγράμματος σε μια πι¬ 
νακίδα, με αρ. οχ. 1: α. Την οριογραμμή του αιγιαλού 
με κόκκινη συνεχή πολυγωνική γραμμή με στοιχεία 1, 
2, ..., 6, 7, της οποίας οι κορυφές εξασφαλίζονται με 
συντεταγμένες εξαρτημένες από το κρατικό τριγωνο¬ 
μετρικό δίκτυο σε Εγκάρσια Μερκατορική Προβολή στο 
Ελληνικό Γεωδαιτικό Σύστημα Αναφοράς 1987 (ΕΓΣΑ '87). 

β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία Τ, 2ξ ..., 6ξ Ύ, της οποί¬ 
ας οι κορυφές εξασφαλίζονται με συντεταγμένες από 
το κρατικό τριγωνομετρικό δίκτυο σε Εγκάρσια Μερ¬ 
κατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ '87). 

Η οριογραμμή παραλίας καθορίζεται, κατά τέτοιο τρό¬ 
πο ώστε να απέχει σταθερή απόσταση δέκα (10) μέτρων 
από αυτή του αιγιαλού, για να εξυπηρετηθούν οι σκοποί 
της παρ. 2 του άρθρου 1, της παρ. 3 του άρθρου 2 και 
της παρ. 1 του άρθρου 7 του Ν. 2971/01. 

2) Αποφαίνεται ότι δεν υπάρχει παλαιός αιγιαλός, 
όπως προέκυψε από την από έτους 2008 γεωλογική 
μελέτη του ΙΓΜΕ. 

3) Υπάρχουν στη ζώνη παραλίας κατασκευές (περι¬ 
φράξεις, μάντρες κ.λπ.) που δεν εξαιρούνται από αυτή. 

Λάρισα, 31 Ιουλίου 2014 
Η Επιτροπή 
Η Πρόεδρος 
ΑΘΗΝΑ ΜΠΟΥΡΚΑ 
Τα Μέλη 

ΔΗΜΗΤΡΙΟΣ ΠΡΟΚΑΚΗΣ 
ΣΩΤΗΡΗΣ ΣΑΝΙΚΑΣ 
ΝΙΚΟΛΑΟΣ ΖΕΡΒΑΣ 

Η Γραμματέας 
ΠΑΝΑΓΙΩΤΑ ΠΟΥΡΝΗ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 37% 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ςιι·) 


Ηλεκτρονική Διεύθυνση: ήί1ρ://νννννν.βί.9Γ - θ-πιαϊΙ: ννβόπΐ35ΐβι·.β1@οί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 04003590608140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































